A környezet védelmének általános szabályairól szóló törvény módosítása több különböző célt szolgál. Egyrészt a jogszabály-változás egyértelművé teszi, hogy a Margitsziget vonatkozásában a fővárosi önkormányzat alkothat helyi zajvédelmi rendeletet.

A módosítással a jövőben csak azokhoz a környezetvédelmi tárgyú miniszteri rendeletekhez szükséges az egészségügyért felelős miniszter egyetértése, amelyek a feladatkörét ténylegesen érintik. A módosítás emellett lehetővé teszi az Országos Környezeti Kármentesítési Program végrehajtására vonatkozó részletes szabályok megalkotását.

A törvény-tervezet emellett meghatározza a meteorológiai tevékenységgel összefüggő állami feladatokat is.